stanford-oval/wikipedia huggingface dataset:
ג'ורג' מיקש
ספריו שתורגמו/נכתבו בהונגרית

Anglia papucsban (a How to be an Alien magyar változata), Grill, Budapest 1947, ISBN 0-582-40186-0
Amerika papucsban (a How to Scrape Skies magyar változata) Grill, Budapest 1948)
Ígéret földje (Milk and Honey, The Prophet Motive magyar változata, ford. Kelemen Kálmán) Grossmann, New York–Genf, 1953)
Egy híjján húsz: napló és útirajz. (hely nélkül): Lincolns-Prager, Magyar Írók Könyvesháza kiadványai. 1954.
The Hungarian Revolution (London, 1957, 1958)
Dél-Amerika papucsban (a Solo across South America magyar változata) (São Paulo, 1962)
How to be Seventy (emlékirat, London, 1982)
Arthur Koestler (London, 1983)
Papucsban; ford. Borbás Mária, Dezsényi Katalin, vál., előszó Ungvári Tamás; Múzsák, Bp., 1987
Tsi-Tsa és Tsai; ford. Borbás Mária et al., vál. Borbás Mária; Európa, Bp., 1990 (Vidám könyvek) ISBN 963-07-4955-6
Hogyan legyünk szegények; ford. Halász Zoltán; 2. átdolg. kiad.; Háttér, Bp., 2009
ספריו באנגלית

How to be an Alien: a handbook for beginners and more advanced pupils (1946)
How to Scrape Skies: the United States explored, rediscovered and explained (1948)
Wisdom for Others (1950)
Milk and Honey: Israel explored (1950)
Down with everybody (1951)
Shakespeare and Myself (1952)
Uber Alles: Germany explored (1953)
Little Cabbages (1955)
Italy for Beginners (1956)
How to Be Inimitable: coming of age in England (1960)
How to Tango: a solo across South America (1961)
Switzerland for Beginners (1962)
How to Unite Nations (1963)
Mortal Passion (1963), a novel
Germany Laughs at Herself: German cartoons since 1848 (1965)
Eureka!: Rummaging in Greece (1965)
How to Be Affluent (1966)
Boomerang: Australia Rediscovered (1968)
The Prophet Motive: Israel today and tomorrow (1969)
The Land of the Rising Yen: Japan (1970)
Humour in Memoriam (1970)
Any Souvenirs?: Central Europe revisited (1971)
The Spy who Died of Boredom (1973)
How to Be Decadent (1977)
Tsi-Tsa: the biography of a cat (1978)
English Humour for Beginners (1980)
How to Be Seventy: an autobiography (1982)
How to Be Poor (1983)
How to Be a Guru (1984)
How to Be God (1986)
The Riches of the Poor: who's WHO (1987)
ספרות שנכתבה עליו

Hidegkuti Béla: Aki mindig fején találta a szöget. George Mikes (Kapu, 1989. 10. sz.)
Mikes György magyarsága. Deutsch Andréval beszélget Bart István (Magyar Hírlap, 1991. szeptember 14.)
66 év dióhéjban >> Mértékandó hang a hidegháborúban >> a humorista Mikes György. BBC Hungarian.com. 2006-02-06. נבדק ב-2009-12-22.
Kibédi Varga, Áron. The Hungarian Mikes Kör and Magyar Műhely: Personal Recollections in: The Exile and Return of Writers from East-Central Europe A Compendium). pp. 230–241.
Mr. George Mikes. The Times. 1987-09-03.
Paris: Gazette Litteraire. October-November 1987 George Mikes.
Ungvári Tamás (2008-10-31). Anglia papucsban. Amerikai Magyar Népszava Szabadság. אורכב מ-המקור ב-2010-08-28. נבדק ב-2009-12-22.
לקריאה נוספת

Penguin Readers Factsheet on How to be an Alien for teachers
Hungarian Biographical Encyclopedia (in Hungarian)
"George Mikes, 75; Wrote Gentle Satires And Serious Works", New York Times, 4 September 1987; retrieved 16 May 2017.
Sorrel Kerbel: The Routledge Encyclopedia of Jewish Writers of the Twentieth Century, Taylor & Francis Books Inc., 2003. ISBN 0-203-01000-0
הערות שוליים

↑  "Mikes Alfréd halotti bejegyzése a Budapest VI. kerületi polgári halotti akv. 592/1922. folyószáma alatt".
| --- | --- |
בקרת זהויות :  NLI: 987007265457305171  PLWABN: 9810556207605606  BIBSYS: 90104899  BNC: 000078883  BNE: XX1366163  BnF: cb12158508q (data)  CiNii: DA00727450  GND: 119238667  ISNI: 0000 0000 8103 0551  LCCN: n80040153  LNB: 000058655  NDL: 00449987  NKC: jn19990005708  NLA: 35351386  NLG: 86826  NSK: 000056158  NTA: 068973187  RERO: 02-A003593850  SELIBR: 195148  SUDOC: 030101638  Trove: 921934  VIAF: 24639944   WorldCat (עם VIAF): 24639944
ג'קי מקלין

| --- | --- |

ג'קי מקלין, 1982
 לידה:  17 במאי 1931 ניו יורק, ניו יורק, ארצות הברית
 פטירה:  31 במרץ 2006 (בגיל 74) הרטפורד, קונטיקט, ארצות הברית
 שם לידה:  ג'ון לנווד מקלין
 מקום קבורה:  בית הקברות וודלואן 
 מוקד פעילות:  ארצות הברית 
 תקופת הפעילות:  1951–2004 (כ־53 שנים)
 עיסוק:  מוזיקאי, מלחין
 סוגה:  ג'אז, הארד-בופ, ג'אז מודאלי
 כלי נגינה:  סקסופון אלט
 חברת תקליטים:  בלו נוט 
 שיתופי פעולה בולטים:  צ'ארלס מינגוס, סאני רולינס, אורנט קולמן, פרדי הבארד, ארט בלייקי
 פרסים והוקרה:  אמני הג'אז של NEA 
 אתר רשמי
 פרופיל ב-IMDb
 
ג'ון לנווד (ג'קי) מקלין (באנגלית: John Lenwood (Jackie) McLean;‏ 1931 - 31 במרץ 2006) היה נגן ג'אז, סקסופון אלט, מלחין ומורה אמריקאי.
חייו

את עיקר חינוכו המוזיקלי קיבל מאביו, ג'ון האב, שהיה נגן גיטרה בלהקתו של טייני בראדשו, ועם מות אביו מסנדקו ומאביו החורג. בנוסף למד מוזיקה מכמה שכנים, ממורים ומנגנים חשובים אחרים כמו ת'לוניוס מונק, באד פאוול וצ'ארלי פארקר. במהלך קריירה ארוכה ופוריה ניגן והקליט מקלין עם כמה מאמני הג'אז הבולטים בתחום כמו צ'ארלס מינגוס, סאני רולינס, אורנט קולמן ופרדי האברד והיה חבר בהרכב "שליחי הג'אז" של ארט בלייקי.
בתחילת דרכו, סגנון נגינתו הושפע רבות מההארד-בופ, ובהמשך התפתח לסגנונות שונים רבים ואחרים, כמו הג'אז המודאלי, אך בנגינתו תמיד ניתן לשמוע את בסיס ההארד בופ נטוע היטב, בנוסף להשפעת הבלוז החזקה והסאונד הגבוה הייחודי לו.
מקלין לימד באוניברסיטאות ובתי ספר רבים והקים את המחלקה למוזיקה אפריקנית באוניברסיטת הרטפורד. בנוסף הקים, יחד עם אשתו דולי מקלין, ארגון לשימור ולתיעוד האמנות והתרבות של הפזורה האפריקאית. מקלין קיבל פרסים רבים על נגינתו ועל תרומתו לעולם המוזיקה.
הוא נפטר לאחר מחלה ארוכה ב-31 במרץ 2006, בהרטפורד, קונטיקט.
ג'סי ונטורה

| --- | --- |
 שם במה:  ג'סי ונטורה
 כינוי:  הגוף
 גובה:  1.93 מטר
 לאום:  אמריקאי
 תפקיד:  מושל מינסוטה (4 בינואר 1999–6 בינואר 2003) 
 קריירה מקצוענית:  1975–1986 (כ־11 שנים)
 מאמנים:  אדי שארקי
 ליגות:  WWE
 היכל התהילה:  2004
 
ג'סי ונטורה (ידוע בשם: Jesse "The Body" Ventura; נולד ב-15 ביולי 1951), ושמו המלא ג'יימס ג'ורג' יאנוש (James George Janos), הוא פוליטיקאי אמריקאי, מושל מינסוטה לשעבר, מתאבק מקצועי בעברו, פרשן טלוויזיה ומנחה תוכניות טלוויזיה ורדיו בעבר, שירת ביחידת החבלה התת-מימית של הצי האמריקאי, ושחקן. ג'סי ונטורה נודע לציבור האמריקאי בעת שעבד כמתאבק מקצועי וכן כפרשן ב-WWE. בשנת 2004, הוכנס שמו להיכל התהילה של ה-WWE.
בשנת 1998 התמודד על משרת מושל מדינת מינסוטה, כמועמד עצמאי וחבר במפלגה הרפורמיסטית האמריקאית (באנגלית: Reform Party of the United States of America), ונבחר למושל ה-38 של מינסוטה. הוא החזיק בתפקידו בין התאריכים: 4 בינואר 1999, עד 6 בינואר 2003, ולא ניסה להיבחר לתקופת כהונה נוספת.
ראשית חייו

ונטורה נולד וגדל במינאפוליס. בדצמבר 1969 התגייס לצי ארצות הברית והתנדב ליחידה לחבלה תת-ימית, שלימים אוחדה עם יחידת הקומנדו הימי. הוא עבר את מסלול הלוחם ושירת ביחידה בצוות החבלה ה-12. בשנת 1975 השתחרר מן השירות ופנה לעסוק בהיאבקות.
היאבקות מקצועית

ונטורה בחר בשם הבמה ג'סי "הגוף" ונטורה (Jesse "The Body" Ventura) כדי שיתאים לתדמיתו כמפתח גוף בריון העוסק בתחביבו על חוף הים, את השם ונטורה בחר מתוך מפה בה צוינה עיירת חוף זו בקליפורניה. כמתאבק ונטורה הופיע בדמות הרשע ולעיתים קרובות השתמש בסיסמה: "נצח אם אתה יכול, הפסד אם אתה חייב, אבל תמיד השתמש בתכסיסי מרמה!" ברבים ממנהגיו בזירה חיקה את המתאבק המקצועי הנודע "סופרסטאר" בילי גרהאם, אשר היה כוכב זירה בשנות ה-70 וה-80.
בשנת 1975 הופיע לראשונה במדינות שבמרכז ארצות הברית, בטרם עבר והחל להופיע בצפון-מערב ארצות הברית. הוא זכה פעמיים באליפות ההיאבקות של צפון-מערב ארצות הברית, וחמש פעמים באליפות הזוגות. בשלהי שנות ה-70 עבר להופיע במדינת מינסוטה. ב-20 ביולי 1980 זכה באליפות העולם להיאבקות זוגות במסגרת הארגון שבו הופיע אז (AWA), תואר בו החזיק כמעט שנה.
לקראת סוף הקריירה כמתאבק עבר להופיע בארגון WWF והתמודד מספר פעמים על תואר אלוף העולם בארגון זה. הוא המשיך להיאבק עד חודש ספטמבר 1984, כאשר התגלו קרישי דם בריאותיו. ונטורה טען כי מחלתו היא כתוצאה מחשיפתו לחומר הכימי אייג'נט אורנג' בעת שלחם בווייטנאם. הוא הופיע הופעה בודדת בזירה בשנת 1985 ולאחריה פרש והחל לעבוד כפרשן טלוויזיה בשידורי היאבקות. בסוף שנות ה-80 אף הינחה תוכנית טלוויזיה על היאבקות. ונטורה המשיך להנחות ולהופיע כפרשן בתוכניות היאבקות שונות אף בשנות ה-90.
באמצע שנות ה-80, שיחק בתפקידי משנה לצידו של ארנולד שוורצנגר בסרטים "הטורף" ו-"הנרדף".
קריירה פוליטית

בעקבות עצה שקיבל ממורה שלימדו בבית הספר התיכון, ונטורה התמודד בשנת 1990 על משרת ראש העיר ברוקלין פארק, מינסוטה. העיר השישית בגודלה במדינה. הוא ניצח בבחירות את ראש העיר היוצא, אשר כיהן 18 שנה ברציפות, והחזיק במשרת ראש העיר בין השנים 1991–1995.
בשנת 1998 התמודד ונטורה במערכת הבחירות למשרת מושל מדינת מינסוטה, כמועמד מטעם המפלגה הרפורמיסטית. מסע הבחירות שלו התאפיין באסיפות עם אגרסיביות ובפרסומות מוזרות בכלי התקשורת, בהן חזרה הסיסמה: "אל תצביעו לפוליטיקה כרגיל." הוצאות מסע הבחירות שלו היו נמוכות במידה ניכרת מאלה של יריביו, והוא היה חלוץ בשימוש באינטרנט ככלי להגיע לבוחריו.
בחודש נובמבר 1998 הוא זכה בבחירות ביתרון קל, כשהוא מביס מועמדים מטעם המפלגות הגדולות בארצות הברית, נורם קולמן וסקיפי המפרי. לאחר ניצחונו הופיעו במינסוטה מדבקות פגוש הנושאות את הכיתוב: "המושל שלי יכול להרביץ למושל שלך". לאחר שבית הנבחרים סירב לאשר את הגדלת תקציב האבטחה, ספג ונטורה ביקורת כשהחליט לסגור את מעון המושל ולגור בתקופת כהונתו בביתו הפרטי. מבקריו טענו שהחלטתו גררה פיטורי עובדי כפיים ממעון המושל והוצאות נוספות שנדרשו לפתיחתו המחודשת מאוחר יותר.
בשנת 2002, בעת שביקר בסין בראש משלחת סחר, הוא הכריז כי לא ינסה להיבחר לתקופת כהונה נוספת. הוא האשים את התקשורת כי רדפה אחריו ואחרי משפחתו והתמקדה בהיבטים אישיים של התנהגותו בעוד שהיא מזניחה סיקור של נושאי מדיניות חשובים. ונטורה ספג ביקורת ציבורית כאשר סמוך לתום תקופת כהונתו הכריז כי הוא שוקל להתפטר ממשרתו כדי לאפשר לסגניתו להתנסות במשרת המושל, מאוחר יותר חזר בו מכוונה זו.
בעת כהונתו תמך ונטורה ביוזמה לאחד את שני בתי הקונגרס במדינה, לבצע רפורמה במס רכוש, בזכויות להט"ב, ובזכות להפלה. ב-6 בינואר 2003 סיים ונטורה את כהונתו כמושל.
לאחר פרישתו עסק ונטורה בהגשת תוכנית אירוח שבועית בטלוויזיה. בסמסטר אביב 2004 החל מלמד באוניברסיטת הרווארד, במסגרת בית הספר לממשל ע"ש קנדי. בשנת 2005 הפך לדובר חברה להימורי ספורט באינטרנט, באותה שנה אף הכריז כי בדעתו להגר מארצות הברית, בין השאר עקב הצנזורה. הוא עקר להתגורר בבאחה קליפורניה במקסיקו, שם לדבריו הוא מבלה את זמנו בגלישת גלים. בשנת 2006 סייע למועמדים עצמאים בבחירות למשרת המושל במדינת טקסס ובמינסוטה.
בבחירות לנשיאות ארצות הברית 2020, התמודד על משרת הנשיא מטעם מפלגת הירוקים של אלסקה, שפרשה ממפלגת הירוקים המקורית. שמו נרשם בפתק ההצבעה באלסקה והייתה אפשרת לכתוב בכתב יד (Write-In) את שמו בקליפורניה, אורגון, ויומינג, איווה, אלבמה, פנסילבניה, ניו ג'רזי, ניו המפשייר, ורמונט וברוד איילנד.
הערות שוליים

↑  לוחם לשעבר: "ללוחמי 'אריות הים' של היום חסרה צניעות", באתר ‏מאקו‏, 26 בספטמבר 2016.
| --- | --- |
בקרת זהויות :  NLI: 987012330183105171  PLWABN: 9810568444505606  BnF: cb142361085 (data)  GND: 1014103657  ISNI: 0000 0001 1623 4408  LCCN: n85247381  MusicBrainz: 427f5d0f-262e-4b83-bf15-9c3735b124f0  NDL: 00848550  NKC: jo2016921518  SNAC: w6tb2jqh  SUDOC: 160237777  VIAF: 38362693   WorldCat (עם VIAF): 38362693
ג'קי ירחי

| --- | --- |

 לידה:  1965 (בן 59 בערך) תוניס, תוניסיה 
 תחום יצירה:  קומיקס, איור 
 jackyyarhi.blogspot.com
 
ג'קי ירחי (נולד ב-1965) הוא אמן, מאייר, קריקטוריסט, קומיקסאי צרפתי-ישראלי אשר עבד עם מספר עיתונים כגון "ידיעות אחרונות", "נקודה", "אותיות", "כולנו", "יום ליום".
הוא עסק באיור במספר פרויקטים פרסומיים, לרבות עבור HOT, אורנג' וסלקום.
לקהל הרחב בישראל הוא מוכר בעיקר בזכות ה"קוקומן", דמות אותה יצר עבור דגני הבוקר של תלמה, דרכה נכנס כמעט לכל בית ישראלי.
לאורך השנים, הוציא לאור מספר רב של ספרי קומיקס כולם בעלי אוריינטציה תנ"כית/דתית או ציונית בשפות עברית, צרפתית ואנגלית אשר חלקם הפכו לרבי מכר בישראל ובחו"ל.
ילדות ותחילת הקריירה

ג'קי ירחי נולד בתוניס והחל לצייר ולהתפרנס מפרי עטו בגיל צעיר בעודו תלמיד תיכון.
כבר בשנת 1983 בהיותו בן 18, הוציא לאור יחד עם מרק בן שושן את אלבום הקומיקס הראשון שלו "Les aventures de Supermitsva- on a enlevé rabbi Shlomo" אשר רשם מכירות מרשימות.
בראשית דרכו צייר ציורי שמן על בד והציג אותם בתערוכות בגלריות בפריז ובלוס אנג'לס.
במהלך שהותו בארצות הברית, פנו אליו ממארוול קומיקס והציעו לו לעבוד עמם. ירחי דחה את הצעת העבודה בארצות הברית, בחר ללכת אחרי חזונו הציוני ולעלות לישראל ב-1992.
בנו שניאור ירחי בחר להמשיך את דרכו של אביו בציור
ולהקים אתר - אמנות יהודית.
ספריו > אלבומי הקומיקס על היהדות לילדים

Les aventures de Supermitsva-on a enlevé le rabbi Shlomo‏ (1983), המוציא לאור otsar, נכתב יחד עם מרק בן שושן, איורים: ג'קי ירחי
Kovets hannah‏ (1986), המוציא לאור בית לובביץ
Echec à Haman‏ (1986), המוציא לאור Colbo
Joseph et ses frères‏ (1995), המוציא לאור L'Arche du livre, נכתב על ידי השלג, איורים: ג'קי ירחי
Colorbible‏ (2000), המוציא לאור L'Arche du livre
סדרת קומיקס לצביעה המכילה 3 כרכים כדלקמן על 52 פרשיות התורה:
Je colorie pessah
Je colorie hannouka
Je colorie pourim
A l'ombre des pyramides‏ (2006), המוציא לאור Mjr editions. זו הגרסה בצרפתית לספר "הרפתקה בצל הפירמידות" אשר יצא לאור בעברית ב-2004 אצל המוציא לאור יפה נוף. נכתבו על ידי חגית גולדברג, איורים: ג'קי ירחי.
נפלאות הבעל שם טוב ותלמידיו (2007), המוציא לאור יפה נוף. יצא בעברית וביידיש.
נפלאות רבותינו (2008), המוציא לאור יפה נוף
משלי שועלים (2007 ו-2009), המוציא לאור יפה נוף. 2 כרכים: משלי שועלים 1 ומשלי שועלים 2. נכתבו על ידי שי מנצר, איורים: ג'קי ירחי.
האיום הספרדי (2008), המוציא לאור דני ספרים
Et tu l'enseigneras à ton enfant‏ (2009), המוציא לאור Mjr editions
Amichi Corsi‏ (2010), נכתב על ידי דוד סאנדרין, איורים: ג'קי ירחי
בנוסף, אייר עוד כ-200 ספרים עבור סופרים רבים בישראל, כגון סמדר שיר, בינה אופק וסופרים מחו"ל.
באוקטובר 2023 יצא לאור הספר ""מעשה בשני אליהו" - ספר קומיקס היסטורי מאת שלומי שטרן המספר על אליהו חכים ואליהו בית-צורי שיצא לאור בהוצאת בית ספר שדה כפר עציון.
ספריו > סדרת "עבר-הווה-עתיד"

ב-2011 הוציא לאור את "כדור הרעם" המכניס את הקורא אל תוך דרמת מבצע יונתן ורזיו, אלבום קומיקס הראשון מתוך הסדרה השאפתנית והחדשנית בארץ "עבר-הווה-עתיד".
ב-2013 הוציא לאור את "המצוד", ספר הקומיקס השני בסדרה "עבר-הווה-עתיד" המתעד את לכידתו של אדולף אייכמן ומשפטו.
סדרת "עבר-הווה-עתיד" היא יצירה פורצת דרך בזירת הקומיקס הישראלית בכך שלא מגוללות בה פיקציות אשר נועדו לבדר את הילדים, אלא מדובר בספרי קומיקס בעלי חזון דידקטי המתמקדים באירועים של ההיסטוריה היהודית המודרנית וגיבוריה, הפונה בעיקר לקהל בוגר ובני הנוער.
בשנת 2014 זכה ירחי באות הוקרה מאת האוניברסיטה העברית בירושלים אשר בחרה להוסיף את אלבומי הקומיקס מהסדרה "עבר-הווה-עתיד" למדפיה.
בספטמבר 2016, התווספו לסדרת "עבר-הווה-עתיד" 2 ספרי קומיקס חדשים : "מתוך האפלה" החושף את הקורא לסיפור הצלה אמיתי במהלך מלחמת העולם השנייה וכן "מאבק וזיכרון", פיקציה אשר מתרחשת בתקופה שלאחר השואה, בקרב החלוצים. בשנת 2018 אייר ספר ושמו ׳׳סוביבור׳׳ לסופר אברהם אוחיון. הספר התפרסם ונחל הצלחה רבה.
הערות שוליים

↑   סרטון לתמיכה בהוצאתו של ספר הקומיקס -"מעשה בשני אליהו" שכתב שלומי שטרן ואייר ג' קי ירחי, סרטון בערוץ "שלומי שטרן", באתר יוטיוב (אורך: 02:52)
↑  מעשה בשני אליהו באתר בית ספר שדה כפר עציון
↑  הפרט ההיסטורי שנחשף במהלך הפגישה עם הנשיא, באתר ערוץ 7, 18 בינואר 2024
| --- | --- |
בקרת זהויות :  NLI: 987007297237405171  PLWABN: 9810547947905606  LCCN: no2003036823  VIAF: 76001883   WorldCat (עם VIAF): 76001883
ג'רט קולבר

| --- | --- |

קולבר בשנת 2018
 לידה:  20 בפברואר 1999 (בן 25) לאבק, טקסס, ארצות הברית
 עמדה:  קלע, סמול פורוורד
 גובה:  1.98 מטרים
 מספר:  23
 מכללה:  אוניברסיטת טקסס טק
 דראפט:  בחירה שישית, 2019 פיניקס סאנס
 קבוצות כשחקן
 2019–2021 2021–2022   2022–2023 2023–:  מינסוטה טימברוולבס ממפיס גריזליס   אטלנטה הוקס ריו גראנדה ואלי וייפרס
ג'רט קולבר (באנגלית: Jarrett Culver; נולד ב-20 בפברואר 1999) הוא כדורסלן אמריקאי המשחק בקבוצת ריו גראנדה ואלי וייפרס מליגת הפיתוח של ה-NBA, בעמדות הקלע והסמול פורוורד.
קריירת תיכונים ומכללות

קולבר נולד וגדל בעיר לאבק שבטקסס, ובשנתו האחרונה ב"תיכון קורונאדו" המקומי קלע 30 נקודות בממוצע למשחק כשחקן קבוצת הכדורסל שלה.
בשנת 2017 החל קולבר ללמוד באוניברסיטת טקסס טק. בעונת 2017/2018 היה שותף להעפלתה הראשונה אי פעם של קבוצת האוניברסיטה לשלב שמינית גמר טורניר אליפות המכללות (NCAA Elite Eight), בו הודחה על ידי האלופה שבדרך, אוניברסיטת וילאנובה. לאורך אותה עונה היה קולבר הקלעי השלישי של קבוצתו, עם ממוצע של 11.2 נקודות למשחק.
בעונתו השנייה בטקסס טק ניצל את עזיבתם של קינאן אוואנס וזאיר סמית' ל-NBA, והפך לשחקן המוביל של הקבוצה. במשחק הראשון של טורניר אליפות המכללות התעלה על עצמו עם 29 נקודות, 8 ריבאונדים ו-7 אסיסטים בניצחון על אוניברסיטת צפון קנטקי. במשחק שמינית הגמר קלע קולבר 22 נקודות מול אוניברסיטת מישיגן, וברבע הגמר הוביל את קבוצתו לניצחון מול אוניברסיטת גונזגה העדיפה, בה שיחק רוי הצ'ימורה, עם 19 נקודות. בכך העפילה טקסס טק לשלב הפיינל פור, לראשונה בתולדותיה. במשחק חצי הגמר מול אוניברסיטת המדינה של מישיגן התקשה קולבר כשקלע 3 בלבד מתוך 12 הזריקות שלקח, אך קבוצתו ניצחה בתוצאה 61–51 והעפילה לגמר טורניר המכללות. במשחק הגמר שוב הציג קולבר יכולת חלשה, כאשר קלע 15 נקודות ב-22.7% בלבד מהשדה (5 מ-22), וקבוצתו הפסידה מול אוניברסיטת וירג'יניה בתוצאה 77–85.
לאורך אותה העונה הוביל את שחקני קבוצתו בממוצעי נקודות (18.5), ריבאונדים (6.4) ואסיסטים (3.7) למשחק, ובסיומה זכה בתואר שחקן העונה של "מחוז ה-BIG 12" ונבחר לחמישייה השנייה של העונה בליגת המכללות. באפריל 2019, לאחר שתי עונות בטקסס טק, עזב קולבר את האוניברסיטה והעמיד עצמו לבחירה בדראפט ה-NBA.
קריירת משחק ב-NBA > מינסוטה טימברוולבס

בדראפט ה-NBA‏ 2019 נלקח קולבר על ידי פיניקס סאנס בבחירה השישית, ומיד הועבר למינסוטה טימברוולבס בתמורה לדריו שאריץ' וקמרון ג'ונסון. לאורך עונת הרוקי שלו פתח ב-35 מתוך 64 משחקי קבוצתו, וקלע 9.2 נקודות בממוצע למשחק.
קריירת משחק ב-NBA > ממפיס גריזליס

באוגוסט 2021 הועבר עם חואן הרננגומס בטרייד לממפיס גריזליס, תמורת פטריק בוורלי.
קריירת משחק ב-NBA > אטלנטה הוקס

ב-12 בספטמבר 2022 חתם באטלנטה הוקס.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | טקסס טק | 37 | 20 | 26.4 | 0.455 | 0.382 | 0.648 | 4.8 | 1.8 | 1.1 | 0.7 | 11.2 |
| 2018/2019 | טקסס טק | 38 | 38 | 32.5 | 0.461 | 0.304 | 0.707 | 6.4 | 3.7 | 1.4 | 0.6 | 18.5 |

| קריירה |  | 75 | 58 | 29.5 | 0.459 | 0.341 | 0.687 | 5.6 | 2.8 | 1.3 | 0.6 | 14.9 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | מינסוטה | 63 | 35 | 23.9 | 0.404 | 0.299 | 0.462 | 3.4 | 1.7 | 0.9 | 0.6 | 9.2 |
| 2020/2021 | מינסוטה | 35 | 7 | 14.7 | 0.411 | 0.245 | 0.604 | 3.1 | 0.7 | 0.5 | 0.3 | 5.3 |
| 2021/2022 | ממפיס | 37 | 0 | 9.1 | 0.378 | 0.255 | 0.471 | 1.3 | 0.9 | 0.5 | 0.1 | 3.5 |
| 2022/2023 | אטלנטה | 10 | 1 | 13.7 | 0.395 | 0.083 | 0.692 | 3.8 | 0.6 | 0.6 | 0.2 | 4.4 |
| קריירה |  | 144 | 43 | 17.2 | 0.401 | 0.276 | 0.509 | 2.8 | 1.2 | 0.7 | 0.4 | 6.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | ממפיס | 3 | 0 | 7.3 | 0.300 | 0.000 | 0.500 | 2.3 | 0.3 | 0.7 | 0.0 | 2.3 |
| קריירה |  | 3 | 0 | 7.3 | 0.300 | 0.000 | 0.500 | 2.3 | 0.3 | 0.7 | 0.0 | 2.3 |
הערות שוליים

1 2  ביוגרפיה, באתר קבוצת אוניברסיטת טקסס טק
↑  סטטיסטיקות המשחק בין טקסס טק לצפון קנטקי, באתר sports-reference.com
↑  סטטיסטיקות המשחק בין טקסס טק לווירג'יניה, באתר sports-reference.com
↑  קולבר מעמיד עצמו לבחירה בדראפט 2019, באתר ספורטס אילוסטרייטד, 18 באפריל 2019
↑  מינסוטה רוכשת את קולבר מפיניקס, באתר הקבוצה, 6 ביולי 2019
בית מארטל

סמל בית מארטל
בית מארטל הוא אחד מהבתים הגדולים בסדרת הפנטזיה "שיר של אש ושל קרח" מאת ג'ורג' ר. ר. מרטין.
זו משפחת אצולה בשבע הממלכות והבית השולט בממלכת דורן. הוא יושב בטירת סנספיר, סמלו הוא חנית מוזהבת שנעוצה בשמש אדומה על רקע כתום, והמוטו שלו הוא "לא יכרע, לא יישח, לא יימוט". ממזרים שנולדים בדורן מקבלים את שם המשפחה "חול" (סאנד). דורן, לצד בית מארטל, נבדל משבע הממלכות תרבותית, אתנית ופוליטית. השליטים בדורן מכונים נסיכה או נסיך, משום שבניגוד לשאר הממלכות, דורן לא נכבשה על ידי אאיגון הכובש, אלא הצטרפה לשאר הממלכות באמצעות נישואים.
היסטוריה > מלחמתה של ניימיריה

לא ידועים פרטים על מקורו של בית מארטל, מלבד העובדה שהוא היה אחת המשפחות השולטות בממלכת דורן, שמאז פלישת האנדאלים הייתה אוסף של משפחות קטנוניות ונוטרות איבה, גם כשהממלכות האחרות בווסטרוז החלו להתאחד לממלכות גדולות יותר. כשניימיריה המלכה הלוחמת הגיעה עם אנשיה לווסטרוז מאסוס, השטחים של בית מארטל התגמדו לעומת השטחים של בית יורנווד. עם זאת, ניימיריה לקחה את לורד מורס מארטל כבעלה, ובאיחוד כוחותיהם, השניים הצליחו לאחד את כל דורן תחת שלטונם במלחמתה של ניימיריה; ובית ניימריוס-מארטל (ניימריוס, מלשון ניימיריה) שלט מאז. האיחוד של אנשיהם הביא את המארטלים לנטוש חלק מהמנהגים הישנים של האנדאלים לטובת המנהגים של הרוינארים. הם החלו לקרוא לשולטים "נסיכים" במקום מלכים, והתארים והאדמות נמסרו לילדה הבכורה או לילד הבכור, ללא העדפה מגדרית.
היסטוריה > מלחמות הטארגאריינים

כשאאיגון הכובש ערך את מלחמותיו, הוא הגיע בסופו של דבר גם לדורן, שם צבאו הובס על ידי לוחמת גרילה במדבר, סיטואציה אליה דרקוניו לא היו מורגלים. אאיגון בחר להתיר לדורן להחזיק בנסיכות ריבונית כשהבין שכיבוש חלקה זו תהיה יקרה מדי. בית מארטל הביא לעצמאותה של דורן מידי בית טארגאריין, והיא החזיקה במשך שתי מאות. זה הוא הישג שמבדיל את דורן מיתר הממלכות בווסטרוז.
בשנת 110 לאחר כיבושי אאיגון, המארטלים הצטרפו ל"ממלכת שלוש הבנות" (בריתן של שלוש הערים החופשיות מיר, ליס וטירוש, "בנותן של ואליריה הישנה") במלחמה נגד הנסיך דאימון טארגאריין. אחיו של דאימון, המלך ויסריז הראשון, דיבר על נישואי בתו ריינריה לנסיך דורן, כדרך לאחד אחת ולתמיד את שבע הממלכות, על אף שתוכניתו לא הוצאה לפועל.
אחרי ניסיונות רבים שנכשלו לכבוש (בהם בלט ניסיונו של דאירון הראשון), דורן הצטרפה לבסוף על ידי נישואים בין שני בתים. הברית הייתה כפולה: דאיירון השני, המלך לעתיד, התחתן עם מיריאה מארטל; והנסיך מארון מארטל התחתן מאוחר יותר עם אחותו של דאירון, דאינריז.
במהלך תקופת כהונתו של דאירון השני, המבצר האדום בהחלט קיבל צד דורני לנוכח השפעתה של אשתו המארטלית. זו הייתה סיבה אחת לבחירתם של אצילים רבים לקום כנגד שלטונו במרד בלקפיר. לפיכך, המארטלים הגנו על תביעתו לכס מול דאימון בלאקפיר. לאחר ניצחונם, מארון ודאינריז הגשימו את שבועותיהם, מה שהביא באופן פורמלי לאיחוד דורן עם יתר שבע הממלכות. מאז, המארטלים שלטו בדורן בשמו של המלך על כס הברזל, בעודם שומרים על תוארי הנסיכות.
היסטוריה > המרד של רוברט באראתיאון

כשאוברין ואליה היו בני 15 ו-16, הם טיילו ביחד מדורן לצוק קאסטרלי, ופגשו שידוכים פוטנציאליים לבריתות נישואין, שהגיעו לשיא בפגישת ג'ואנה לאניסטר, על מנת להגשים את משאלת אמם ולהתחתן. כשהגיעו, ג'ואנה בדיוק מתה בעודה מביאה לעולם את טיריון לאניסטר. לורד טיווין לאניסטר המעיט בערכם של המארטלים, בהתעלמותו מהם במשך כמה שבועות לפני שהציע לאליה את התינוק הגמד טיריון. במקום להתחתן עם ג'יימי לאניסטר, הנסיכה אליה התחתנה עם רייגאר טארגאריין, נסיך דרגונסטון, מה שפגע בטיוויון, שרצה לחתן את בתו, סרסיי לאניסטר, לרייגאר.
כשרייגאר זכה בטורניר בהארנהל, הוא העניק לליאנה סטארק את התואר מלכת האהבה והיופי, ולא לאליה. שנה מאוחר יותר הוא חטף את ליאנה, מה שהצית את המרד של רוברט באראתיאון, הידוע גם בשם מלחמת המנשל. על אף שהמארטלים כעסו על בגידתו של רייגאר באליה, הם עדיין תמכו במלך אאריז השני בדרישתו לשמור על הכס, משום שהמלך המשוגע החזיק באליה וילדיה כבני ערובה במבצר האדום. הדורנים נתנו רבע מהכוחות המלכותיים שלהם בקרב על הקלשון. המארטלים איבדו חיילים רבים שם, כולל הנסיך לואין מארטל ממשמר המלך. כשמעלה המלך נפלה ובמהלך בזיזתה על ידי שני אבירים נושאי-דגל של בית לאניסטר, אמורי לורץ' וגרגור "ההר" קלגאן, לורץ' רצח את הנסיכה ראיניז השנייה בת השלוש, ואילו גרגור קלגאן אנס את אמה אליה ורצח אותה ואת הנסיך אאיגון השישי כשניפץ את ראשו כנגד הקיר.
אוברין הביע תנודות לכיוון המשך המלחמה בשמו של ויסריז טארגאריין, אבל הדיפלומטיה בין הנסיך דוראן מארטל וג'ון ארין מנעה קונפליקט נוסף. למרות שבית מארטל נשבע נאמנות למלך רוברט לאחר המלחמה, הם טיפחו כעס וטינה כנגד בית לאניסטר מאז, כולל הפיכתה של סרסיי למלכת שבע הממלכות. הם אימצו מדיניות בדלנית בדורן, לפיה הם לא התערבבו עם הבתים האחרים ללא נחיצות מוחלטת, והעדיפו לסחור עם הערים החופשיות.